Rue Jeanne-d’Arc (Reims)

D’ **Rue Jeanne-d’Arc**  ìsch a Schtrooss ìm Schtàdtzäntrum vu Reims.

## wu sa lììgt
D’ Rue Jeanne-d’Arc, wo 385 Meeter làng ìsch, lììgt zwìschem 82–98 Rue de Vesle ìm Süüdoschta un em 17–19 Boulevard du Général-Leclerc ìm Nordwäschta. Uff ìhrem Verlàuif trìfft sa àn d’ Rue de Chativesle, d’ Rue Buirette un d’ Rue de Thillois.

## d’ G’schìcht
### bis àm Zwaita Waltkriag
D’ Rue Jeanne-d’Arc ìsch urschprìnglig a Sàckgàssa gsìì un ìsch numma-n-àm And vum 19. Joohrhundert verlängert worra. Sa ìsch àn dr Frànzeescha Rewolüzioon ànna 1793 „Liawaschtrooss“ *()* g’nännt worra un ìsch zitter 1864 nooh dr hl. Johànna g’nännt.

Ìm Zwaita Waltkriag sìnn a Hüüfa Wììderschtandskampfer ìm Gestapo-Gebäj àm 18 Rue Jeanne-d’Arc g’foltert worra. Bii da Opfer sìnn mehrera Mìtglììder vum Possum-Nätzwark gsìì, wia dr Kùmmàndànt Edgard Potier — fìr em eehra ìsch hìtt a Gedanktààfla àn dr Fàssààda àm Nr. 36. Fìr dia Verbraacha sìnn dräi Gestapo-Laiter ànna 1949 vor’m Militäärg’rìcht z’ Metz verurtailt worra: Zwai vu daana (dr Weisensee un dr Stollreiner) sìnn zem Tood verurtailt worra, wahrend àss dr Ruchti züa 20 Joohra ìn G’faangniss verurtailt worra-n-ìsch. S’ Gebäj hàt m’r ànna 1986 àbg’rìssa, un àn daara Schtälla hàt m’r ànna 1987 dr Plàtz vu da Opfer vu dr Gestapo *()* iig’wäjt. Jeedsjoohr fìndet doo a Tail vum Ààdànka àm Välkermord àn da Juuda so wia àn dr Befräijung vu dr Schtàdt ìn daara Schtrooss.


Ceremonie liberation reims rue j d'arc 1100185.jpg|wämm’r ànna 2020 d’ Befräijung vu dr Schtàdt ìm Zwaita Waltkriag g’fiihrt hàt — doo àn dr Rue Jeanne-d’Arc vor’m Nr. 23–25
Ceremonie liberation reims Square des victimes de la Gestapo 1100219.jpg|wämm’r ànna 2020 d’ Befräijung vu dr Schtàdt g’fiihrt hàt — doo vor’m Plàtz vu da Opfer vu dr Gestapo mìt’m Bìrgermaischter Arnaud Robinet, da Àbg’oordneta Aina Kuric un Valérie Beauvais un em Brigààdagen’rààl Philippe Dutroncy


### dr Mord àn dr Bastien Payet
Àm 9. März 2019 ìsch dr Bastien Payet, ema 23-jaahriga Rachtsschtüdant un Slam-Kìnschtler, wo üss La Réunion g’schtàmmt hàt z’ Bétheny g’woohnt hàt, friahj ìm Morga uff dr Rue Jeanne-d’Arc dur dräi Manner g’schlààga worra un ìsch ìn dr Nàcht d’ruff ìm Schpitààl g’schtoorwa. Nooh-n-em Mord hann sìch mehrera Müüsikànta üss dr Regioon getroffa, fìr’na eehra, Àui dr Farnsahmoderàtoor Jean-Luc Reichmann hàt’na äffentlig waahrend’ra Sandung g’eehrt — dr Payet hàt àn siim Farnsahschpììl *Les Douze coups de midi* mìtg’màcht g’hàà. Z’ Bétheny ìsch àm 24. März a Trüürmàrsch gsìì, wu äbba toisig Litt kumma sìnn. Àui bii da Soziààla Nätzwark hann mehrera Reimser Pärseenlikaita dr Payet g’eehrt.

Àm 19. Hornung 2021 ìsch uff dr Schtrooss a Tààtnoohschtällung gsìì, fìr d’ Mordbedìgunga bass’r verschtehn. Ìm Làuif vu dr Ärmìttlung sìnn zwai Verdaachtigta ìm Àuigscht 2020 b’fräijt un unter dr Uffsìcht vum G’rìcht g’schtällt worra. Dr Hàuiptverdaachtigta ìsch zwààr ìm Septamber 2021 b’fräjt worra, àwwer ar ìsch ìm Janner 2022 wììder iig’schpärrt worra, wämm’r mìt dr Ärmìttlung witter g’màcht hàt. Dr Prozass hàt numma säcks Joohra schpeeter vor’m Schwüarg’rìcht vu Reims schtàttg’funda. Ìm Àwrìl 2025 sìnn d’ dräi Taater züa 14 Joohra G’faangniss verurtailt worra. Àm And vum Prozass hann d’ Vertaidiger g’sajt, àss s’ Ärmìttlungsverfààhra vìlliicht „màngelhàft“ gsìì ìsch. Waagadam sìnn d’ Verurtailta ìn Àpall gànga; dr zwaita Prozass hàt àm 17. März 2026 vor’m Schwüarg’rìcht z’ Charleville-Mézières ààg’fànga.

Ànna 2021 hàt m’r dr Schtàdium z’ Bétheny nooh-n-em Bastien Payet umtaift fìr’na eehra, dänn dr Payet ìsch Veràntwortliger ìm Füassbàllverain vu dr Noochberg’mainda Saint-Brice-Courcelles gsìì. A pààr Wucha nooh-n-em Mord sìnn d’ Reimser Ààhanger bii’ma Füassbàllschpììl geega Nantes ìm Delaune-Schtadium aina Mìnüüta làng g’schtànda, fìr dr Payen eehra. Waahrend dr Kàmpàània fìr d’ G’maindawààhl ànna 2026 hàt d’ RN-Kàndidààtin Anne-Sophie Frigout vorg’schlààga, ìm Schtàdtzäntrum a Gedanktààfla z’ärrìchta, fìr dr Payen eehra. Dàs hàt d’ Fàmìlia verärgert.

## d’ wìchtiga Gebäjer àn dr Schtrooss
* àm Nr. 7 ìsch a Hüüs mìt’ra Mosaik vum Antoine Giudici, wu Kàtza d’ruff dààrg’schtällt sìnn
* àm Nr. 18 lììgt dr Square des Victimes-de-la-Gestapo — doo ìsch zallamols s’ Hüüs vu dr G’haima Schtààtspolizäi gsìì, wo dr Edmond Deffaux un dr Paul Herbé zaichnet hann, un womm’r zwìscha 1925 un 1926 bàuija hàt.
* àm Nr. 22 Bis hàt doo dr Pàriiser Àrkitäckt Charles Gozier g’woohnt — s’ Hüüs hàt’r salbscht zaichnet
* àm Nr. 33 Bis ìsch a Hüüs mìt Mosaik un Schmììdakunschtwark
* àm Nr. 36 ìsch a Gedanktààfla, fìr d’ Verhàftung un s’ Schtaarwa vum belgischa Offiziar Edgard Potier eehra
* àm Nr. 41 ìsch a Hüüs mìt’ra Iisadììra, wo-n-a Blüamaschtrüüss ìm Schtiil Art Déco dààrschtällt
* àm Nr. 43 ìsch a Hüüs mìt’ra groossa Holzdììra
* àm Nr. 45 ìsch eewafàlls a Hüüs mìt’ra groossa Holzdììra
* àm Nr. 47 ìsch a Hüüs mìt Mosaik uff dr Fàssààda
* àm Nr. 53 ìsch s’ Hüüs, wu zallamols d’ Fàmìlia Brunesseaux g’woohnt hàt — noch hìtt sììht m’r dr Büachschtààb „B“ ìwwer dr Dììra


Jeanne d'Arc 1240.jpg|àm Nr. 7
Jeanne d'Arc 1237.jpg|uff dr Fàssààda àm Nr. 7
Jeanne d'Arc 1238.jpg|uff dr Fàssààda àm Nr. 7
Jeanne d'Arc 239.jpg|uff dr Fàssààda àm Nr. 7
Jeanne d'Arc 1234.jpg|àm Nr. 9
Jeanne d'Arc 1236.jpg|uff dr Fàssààda àm Nr. 9
Jeanne d'Arc 1235.jpg|uff dr Fàsààda àm Nr. 9
Jeanne d'Arc 1233.jpg|àm Nr. 11
Reims - angle rues de Thillois et Jeanne d'Arc.JPG|s’ Gebäj àm Nr. 14, àn dr Kriizung vu dr Rue de Thillois
26 rue jeanne d'arC 1006225.jpg|àm Nr. 22
30 rue jeanne d'arC 1006223.jpg|àm Nr. 30
32 rue jeanne d'arC 1006222.jpg|àm Nr. 32
36 rue jeanne d'arc 1006218.jpg|àm Nr. 36
36 rue jeanne d'arc 1006218 (plaque).jpg|d’ Gedanktààfla àm Nr. 36
37 rue jeanne d'arc 1005629.jpg|àm Nr. 37, àn dr Kriizung vu dr Rue Buirette
38 rue jeanne d'arc 1006214.jpg|àm Nr. 38
41 rue jeanne d'arC 1006230.jpg|àm Nr. 41
41 rue jeanne d'arC 1006230 (mosaique).jpg|d’ Mosaik àm Nr. 41
43 rue jeanne d'arC 1006231.jpg|àm Nr. 43
45 rue jeanne d'arC 1006233.jpg|àm Nr. 45
47 rue jeanne d'arC 1006237.jpg|àm Nr. 47
47 rue jeanne d'arC 1006237 (mosaique).jpg|d’ Mosaik àm Nr. 47
53 rue jeanne d'arc 1006205 chativesle.jpg|àm Nr. 53, àn dr Kriizung vu dr Rue Buirette
Reims - rue Buirette - 2023-06-04 - 15.jpg|àn dr Kriizung vu dr Rue Buirette
ÉCole Pouply 1005627.jpg|dr Pouply-Kìndergàrta àm Nr. 20
Rue De Chativesle 1006206.jpg|s’ Gebäj àn dr Kriizung vu dr Rue de Chativesle — lìnks sììht m’r d’ Gebäjer àm 47 un 49 Rue Jeanne-d’Arc


## Weblìnks

## Lìteràtüür
*
*
*
*

## Ainzelnoohwiisa